Cueyatl

Ihuic Huiquipedia, in tlanemi cēntlamatilizāmoxtli

Rana Ridibunda.
Rana Ridibunda.

Momatqui nemi ahtic in ihcuac otlacatca. Tlalpan in ye hueyiyac nemiz, ihiyoanaz. Ca yamactic petlauhtoc iehuayo. Ca yolcuecuepqui itotonca in ic quipatla in inahuac, tepiton ima nahui mahpileh, ahmo iztehuah; huel hueyi iicxi, oc cencah hueyac in ahmo itlac auh iicxi macuilli mahpileh tlazalolli ic ehuacicicuilihuiliztli[1], in cuecueyah huelitih apopotih ihuan pancholoah. Ahtic quitlalitoc icueyateton[2], motta iuh zazalic yahualolli. In cueyatontli no motenehua atepocatl (renacuajo, bilolo), Tapayolteuh itlac, quipiya ce cuitlapilli ic apopotiz yeceh ahmo icxihuah, compehualtia in ye ihiyoana ic tlahtic branquias za tepan in ihiyoquiza quiyahuac branquias. Mixhuiltia in ic tepiyolcatl ihuan xiuhcuitlatl. In ahcica ce tepitzin tlamiyaquiliztli onhueyiyaco in iicxi za tepan onhueyiyaco in ima; ic chichitl ic ihiyopexontilli onmahxiltia in branquia; in cuitlaxcolli mochihua tepiton; mopatla iyollo in opeuh ome tlacomolli ihuan yecahuiz eyi tlacomolli[3]; polihui in cuitlapilli. Tlalpan choloa in yancuic cueyatl.

[ticpatlaz] Notas

  1. yancuictlahtolli membrana
  2. yancuictlahtolli, cueyatetl=huevos de rana
  3. en este caso es aplicable para designar las cavidades del corazón.También podría decirse con el neologismo yollocomolli